ΓΡΑΠΤΗ ΕΡΩΤΗΣΗ E-3306/01

υποβολή: Jonas Sjstedt (GUE/NGL) προς την Επιτροπή

(28 Νοεμβρίου 2001)

Θέμα: Σουηδικός νόμος για το σημάδεμα των σκυλιών

Την 1η Ιανουαρίου 2001 ετέθη στη Σουηδία σε ισχύ νέος νόμος για το σημάδεμα των σκυλιών. Ωστόσο, έχει τεθεί σε αμφισβήτηση η νομιμότητα του μέτρου αυτού, καθώς και τηςποχρεωτικής καταχώρησης. Ο εν λόγω νόμος προβλέπει ότι η σουηδική αστυνομία έχει το δικαίωμα να μαζεύει τα σκυλιά που δεν είναι σημαδεμένα, εφόσον αποτελούν, ή μπορούν να αποτελέσουν, κίνδυνο για τους άλλους. Τον Οκτώβριο του 2001, περισσότεροι από 58 000 ιδιοκτήτες σκυλιών έσπευσαν να σημαδέψουν τα ζώα τους από κτηνίατρο.

Οι εθνικές τεχνικές διατάξεις στον τομέα του τρόπου σημαδέματος ή καταχώρησης, πρέπει ωστόσο να ανακοινωθούν και να εγκριθούν από την Επιτροπή. Στο ενδιάμεσο διάστημα, οι διατάξεις αυτές δεν είναι εφαρμοστέες. Παρά τη διαφωνία ανάμεσα στις ενδιαφερόμενες σουηδικές αρχές και την κυβέρνηση σε ό,τι αφορά τονποχρεωτικό χαρακτήρα του μέτρου και παρόλο που δεν έχειποβληθεί προς έγκριση στην ΕΕ ο νόμος για το σημάδεμα των σκυλιών, οι διατάξεις αυτές διεβιβάσθησαν στην Επιτροπή μόνον στις αρχές του Ιανουαρίου 2001. Δεδομένου ότι η Επιτροπή επεξεργάζεται σήμερα άλλη πρόταση που περιλαμβάνει το σημάδεμα των ζώων, οι σουηδικές διατάξεις έχουν παγώσει για τουλάχιστον 12 ακόμη μήνες και, για τον λόγο αυτό, ο σουηδικός οργανισμός εμπορίου κρίνει ότι οι σημερινές διατάξεις δεν έχουν νομικό αποτέλεσμα. Ωστόσο, η Σουηδική Κυβέρνηση πιστεύει ότι ο νόμος για το σημάδεμα των σκυλιών πρέπει να εφαρμοσθεί στο σύνολο του από τώρα και ότι το όλο ζήτημα οφείλεται σε παρεξήγηση εκ μέρους της Επιτροπής.

Πιστεύει η Επιτροπή ότι ο σουηδικός νόμος για το σημάδεμα των σκυλιών παράγει σήμερα νομικό αποτέλεσμα και ότι θα πρέπει να εφαρμοσθεί από τα σουηδικά δικαστήρια·

Απάντηση του κ. Byrne εξ ονόματος της Επιτροπής

(2 Απριλίου 2002)

Η Επιτροπή πληροφορεί τον αξιότιμο ευρωβουλευτή ότι η σουηδική κυβέρνηση της γνωστοποίησε στις 11 Ιανουαρίου 2001 και στις 12 Ιανουαρίου 2001, αντίστοιχα, ένα σχέδιο κανονισμού δημόσιας διοίκησης σχετικά με την επισήμανση και την εγγραφή των σκύλων σε μητρώο (γνωστοποίηση 2001/5/S), καθώς και ένα σχετικά με τους κανόνες εφαρμογής του (γνωστοποίηση 2001/9/S).

Η Επιτροπή αφούπέβαλε στο Κοινοβούλιο και στο Συμβούλιο πρόταση κανονισμού σχετικά με τις προϋποθέσειςγειονομικής πρακτικής που πρέπει να πληρούνται κατά τη διακίνηση μη εμπορεύσιμων ζώων συντροφιάς(1), αυτά τα σουηδικά σχέδια κανονισμών αποτελούν αντικείμενο αναβολής της έγκρισής τους κατά την έννοια του άρθρου 9, εδάφιο 4, της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών(2).

Αυτή η διαδικασία αναβολής έχει σκοπό να αποφευχθεί η αμφισβήτηση της νομοθετικής διαδικασίας εναρμόνισης που έχει αρχίσει σε κοινοτικό επίπεδο με την έγκριση των σχεδίων που γνωστοποιήθηκαν.

Κατά συνέπεια, οι σουηδικές αρχές ήσανποχρεωμένες να αναβάλουν την έγκριση των δύο νομοσχεδίων που γνωστοποίησαν αντίστοιχα μέχρι τις 11 Ιανουαρίου 2002 και τις 14 Ιανουαρίου 2002. Δεδομένου ότι οι εργασίες σε κοινοτικό επίπεδο δεν κατέληξαν σ' αυτές τις ημερομηνίες, οιποχρεώσεις από το statu quo παύουν να ισχύουν, επιτρέποντας κατ' αυτόν τον τρόπο στις σουηδικές αρχές να ολοκληρώσουν, σε εθνικό επίπεδο, τις νομοθετικές εργασίες των οποίων την εκτέλεση είχαν αναστείλει και να προβούν στην έγκριση του τεχνικού κανόνα.

Η Επιτροπή κρίνει επομένως ότι η σουηδική κυβέρνηση δεν θα μπορούσε να εγκρίνει τα εν λόγω σχέδια κανονισμών πριν από αυτές τις ημερομηνίες χωρίς να παραβεί τιςποχρεώσεις οι οποίες την βαρύνουν δυνάμει του κοινοτικού δικαίου και ειδικότερα χωρίς να παραβεί τη διαδικασία που προβλέπεται από την οδηγία 98/34/ΕΚ.

(1) ΕΕ C 29 E της 30.1.2001.

(2) ΕΕ L 204 της 21.7.1998.